ANCYL vergader oor Malema se uitdagings | Nuus24
ANCYL vergader oor Malema se uitdagings
Malema 'sal steeds pligte uitvoer'
Johannesburg – Die ANC se jeugliga (ANCYL) sal 'n spesiale vergadering van sy Nasionale Algemene Raad belê om die uitdagings te bespreek wat sy geskorste leier, Julius Malema, in die gesig staar. Die besluit is in Pretoria by die spesiale vergadering van die Nasionale Uitvoerende Komitee van die ANCYL geneem. Die vergadering het ook besluit om Malema as president in sy pos aan te hou tot 2014, in weerwil van sy skorsing uit die ANC, het RSG berig.Malema sal dus aanhou om sy pligte as leier van die jeugliga uit te voer, ondanks sy skorsing deur die regerende party, het die liga Sondag gesê.“Die Nasionale Uitvoerende Komitee (NUK) het saamgestem dat die president van die ANC-jeugliga moet voortgaan as president van die ANC-jeugliga en al sy funksies as ‘n president moet uitvoer, aangesien die besluit om hom tydelik te skors nie amptelik aan die ANCYL as ‘n struktuur van die ANC gekommunikeer is nie,” het die liga luidens Sapa in ‘n verklaring gesê.Volg Nuus24 op Twitter Lees meer oor: julius malema | ancyl | sa politiek VOLGENDE OP NUUS24X